Pyramidiperhokala

Pyramidiperhokala (Hemitaurichthys polylepis) on parvissa viihtyvä perhokaloihin kuuluva kala.

Koko ja ulkonäkö 
Pyramidiperhokala voi kasvaa 18 cm pitkäksi. Se on litteä, pitkänokkainen kala. Pää on ruskeanharmaa. Evät keltaiset ja kyljessä on valkoinen vinoneliö (”pyramidi”).

Alkuperä 
Pyramidiperhokala elää Indopasifisella merialueella ja Havaijilla.

Käyttäytyminen 
Pyramidiperhokala elää yleensä suurina, jopa satojen yksilöiden parvina koralliriuttojen lähellä 3–60 metrin syvyydessä.

Ravinto 
Pyramidiperhokala syö luonnossa eläinplanktonia. Akvaariossa sille annetaan sekä lihapitoista ruokaa että levää.

Lähteet

Aiheesta muualla

Meriakvaariokalat
Perhokalat